Source: https://www.najpravo.sk/clanky/advokati-fyzicke-osoby-musia-od-1-jula-2018-komunikovat-so-sudmi-elektronicky.html?print=1
Timestamp: 2020-05-29 18:51:18+00:00
Document Index: 8062502

Matched Legal Cases: ['§ 82', '§ 4', '§ 2', '§ 101', '§ 82', 'súd ', 'súd ', '§ 105', '§ 6', 'súd ']

30.7. 2018, 18:18 | najpravo.sk
Na portáli najprávo.sk sme už viackrát dávali do pozornosti ustanovenie § 82l zákona o súdoch nazvané „Osobitné ustanovenia o elektronickom výkone verejnej moci na súdoch“.
Treba zdôrazniť, že zákonné osobné oslobodenie podľa § 4 odseku 2 Zákona o súdnych poplatkov sa nevzťahuje na poplatok podľa položky 20a. Zároveň zákon definuje nového poplatníka v § 2 ods. 1 písm. f), ktorý znie: Poplatníkom je ten, kto je povinný doručovať podania do elektronickej schránky súdu. Poplatku nepodlieha ani podanie urobené ústne na pojednávaní.
V prípade nezaplatenia poplatku bude tento nútene vymáhaný prostredníctvom Justičnej pokladnice
Ako zákonodarca uviedol, adresátmi všeobecnej povinnosti komunikácie so súdmi v elektronickej podobe prostredníctvom na to určených elektronických formulárov sú účastníci konania, ktorí sú orgánom verejnej moci a právni zástupcovia, ktorí majú postavenie advokáta alebo orgánu verejnej moci. Sankciou za nesplnenie tejto zákonnej povinnosti je vyrubenie súdneho poplatku podľa položky 20a sadzobníka súdnych poplatkov. Na tento účel sa obmedzuje tzv. osobné oslobodenie od súdneho poplatku a zároveň sa rozširuje okruh poplatníkov.
Podľa prechodného ustanovenia v § 101cd zákona o súdoch, povinnosť podľa v úvode citovaného ustanovenia § 82l ods. 3 sa vzťahuje na právneho zástupcu, ktorý je fyzickou osobou od 1. júla 2018. Advokátov, ktorí sú fyzickými osobami, teda majú do 30. júna 2018 odloženú povinnosť elektronickej komunikácie, nemožno za nedodržanie tejto povinnosti do 30. júna 2018 ani sankcionovať, a to ani v prípade, ak by síce mali dovtedy aktivovanú schránku, avšak podanie adresované súdu urobia v listinnej podobe.
ak advokát vykonáva advokáciu samostatne ako fyzická osoba, teda nie prostredníctvom obchodnej spoločnosti (kde už táto povinnosť trvá), je od 1. júla 2018 povinný v konaní pred súdom doručovať podania do elektronickej schránky súdu a používať pri elektronickej komunikácii so súdom elektronickú schránku aktivovanú na doručovanie,
ak po 1. júli 2018 advokát písomnosť nedoručí do elektronickej schránky súdu, súd mu vyrubí súdny poplatok podľa položky 20a sadzobníka,
uvedený sankčný poplatok sa vyrubí aj vtedy, ak advokát odovzdá podanie osobne do podateľne súdu, nakoľko porušil povinnosť elektronickej komunikácie so súdom,
sankcia však advokátovi nehrozí, ak urobí podanie ústne na pojednávaní (napríklad späťvzatie žaloby/návrhu a pod.).
pokiaľ má advokát aktívnu elektronickú schránku na doručovanie je súd povinný mu doručovať písomnosti do jeho schránky (pozri § 105 CSP), bez ohľadu na prípadnú prejavenú vôľu advokáta doručovať mu písomnosti v listinnej forme alebo do e-mailovej schránky,
benefitom elektronického podania je zníženie súdneho poplatku podľa § 6 ods. 3 Zákona o súdnych poplatkoch, a to vo veciach týkajúcich sa obchodného registra ide o 50% z pevnej sumy ustanovenej v sadzobníku a sadzba poplatku v iných veciach je 50% zo sadzby poplatku ustanovenej v sadzobníku, znížená najviac o 70 eur. Na tomto mieste musíme dodať, že toto zníženie poplatku sa podľa zákona nepoužije na šieste a každé ďalšie podanie podané tým istým navrhovateľom (nie tým istým advokátom!) na jeden súd v jednom kalendárnom roku,
ešte vyšší benefit však môže dosiahnuť advokát pri elektronickom podaní v upomínacom konaní, nakoľko tam nie je upravený pevný limit zníženia (70 eur) a súdny poplatok splatný podaním návrhu na vydanie platobného rozkazu v upomínacom konaní je vždy 50% z percentnej sadzby ustanovenej v sadzobníku, teda pri položke 1 písm. a) sadzobníka ide o zníženie na 3% z predmetu konania, minimálne 16,50 eur.
Viac k téme si prečítajte tu: